Boydell’s picturesque scenery of Norway

Boydell's picturesque scenery of Norway er et bokverk i to bind med i alt 80 fargelagte plansjer av norske landskap tegnet av den engelske maleren John William Edy (1760–1820) under en reise han foretok langs norskekysten fra Lindesnes til Svinesund sommeren 1800. Hvert bilde er gjengitt med Edys skriftlige kommentarer, notater som ble gjennomgått og rettet av William Tooke (1744–1820). Bøkene ble utgitt i London 1820 av grafikeren og forleggeren John Boydells etterfølgere.Oppslagsordet «John Boydell» i Store norske leksikon En 2. utgave kom i 1830.

Historikeren Ole Andreas Øverland ga ut en norsk utgave som ble kalt Det gamle Norge i billeder og tekst i 1910. Boka hadde undertittelen Planer til en «malerisk reise gjennom Norge» J. W. Edys tegninger fra aar 1800. Den inneholder to plansjer i farger og resten i svart-hvitt.Forord fra Det gamle Norge i billeder og tekst fra Prosjekt Runeberg

 Bildeeksempler 

 Se også 
 John William Edy
 Norge fremstillet i Tegninger, norsk plansjeverk utgitt i 1848

 Referanser 

 Eksterne lenker 

  Digital faksimileutgave av Det gamle Norge i billeder og tekst med søkbar tekst

Kategori:Topografisk litteratur
Kategori:Bøker fra 1820